Estació de Campdevanol

Estació de Ribes de Freser

Refugi lliure de St. Jordi

St. Amand

St. Juliá de Saltor

Taga

22. Campdevànol (R3) - St.Amand -Taga -Ribes F.(R3)
Excel.lent ruta que uneix les estacion de Campdevànol i de Ribes de Freser.Es tracta d´una sortida dura, amb més de 1600m de desnivell positiu però de gran bellesa, travessant boscos, fagedes i pujant als cims de Sant Amand i el Taga. Es pot fer la ruta en un o dos dies.
DURADA
Donada la distància i el desnivell (1600m) és una bona idea de fer-la en dues jornades:
1r dia: Campdevànol - Sant Amand - Refugi lliure Sant Jordi
2n dia: Refugi Sant Jordi- Taga - Ribes de Freser
El refugi de Sant Jordi és lliure i està a 5min de Coll de Jou. Disposa de dues habitacions, una d´elles amb dues lliteres sense matalàs i llar de foc. L´altra habitació no disposa de cap element, només apte per dormir-hi amb matalàs propi a terra. Senzill però en bon estat.
ORIENTACIÓ
Ruta llarga però de fàcil orientació. Des de l´estació de Campdevànol hem de seguir el GR-3 que surt de la Colònia Molinou i que ens porta fins a Sant Julià de Saltor. Abandonem allí el GR per prendre un camí costerut i marcat amb una línia vermella que seguirem ja fins el cim de Sant Amand. D´aquest cim tenim esplèndides vistes al sud i al nord. Al mateix cim de Sant Amand trobem les marques grogues de 'El Camí', en el seu tram del Ripollès marques que seguirem fins al cim del Taga 2.040m.
Del cim del Taga dues marques una groga i una altra vermella, ens portaran fins al centre de Ribes de Freser.
ESTACIONS
Tant l´estació de Campdevànol com la de Ribes de Freser disposen de bar on poder menjar o beure algun cosa abans o després de la sortida.
Les dues estacions són de la mateixa línia fèrria, la R3 d´Adif. Si es fa la sortida en un sol dia, és força recomanable agafar el primer de tren direcció nord, donat que entre el primer tren que arriba a que arriba a Campdevànol i el darrer que surt de Ribes de F. hi ha un interval de temps per a fer l' excursió de 10h35min (horari 2012).